Aristarko wa Thesalonike

Aristarko (kwa Kigiriki Ἀρίσταρχος, Aristarkhos), alikuwa mkazi wa Thesalonike, Makedonia (leo nchini Ugiriki) Mdo 27:2, anayetajwa mara tano katika Agano Jipya hasa kama mfuasi na mwenzi wa Mtume Paulo.

Pamoja na Gaius, Mmakedonia mwingine, Aristarko alishambuliwa na umati mjini Efeso na kupelekwa kwenye kiwanja cha tamthilia Mdo 19:29.  

Baadaye, Aristarko aliongozana na Paulo kurudi mkoa wa Asia kutoka Ugiriki Mdo 20:4.  

Mwaka 58 aliongozana tena na Paulo kwenda Yerusalemu ili kuwakilisha mchango wa Wakristo wa kimataifa kwa wenzao maskini wa Kiyahudi.

Huko Kaisarea Baharini alipanda na Paulo meli ya kwenda Myra, Lycia Mdo 27:2 na kutoka huko hadi Roma. 

Ndiyo sababu Aristarko anatajwa na Paulo kama "mfungwa mwenzangu"Kol 4:10 na "mfanyakazi mwenzangu"Film 1:24.  

Kadiri ya mapokeo alipata kuwa askofu wa Thesalonike au wa Apameahttps://www.santiebeati.it/dettaglio/90683.  

Tangu kale anaheshimiwa na Wakatoliki na Waorthodoksi kama mtakatifu. 

Sikukuu yake huadhimishwa katika tarehe tofauti: 4 AgostiMartyrologium Romanum, 4 Januari, 14 Aprili na 27 Septemba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Smith's Bible Dictionary, "Aristarchus" 

Category:Waliofariki karne ya 1
Category:Watu wa Biblia
Category:Maaskofu Wakatoliki
Category:Watakatifu wa Ugiriki